open-index/open-wikipedia-markdown huggingface dataset:
Kymiring

**Kymiring** on moottoriurheilu- ja koulutuskeskus Iitissä, aivan Kouvolan rajan tuntumassa. Se oli tarkoitus ottaa käyttöön kesällä 2020. Noin 180 hehtaarin suuruinen keskus sijaitsee Tillolankankaalla valtatien 12 varressa. Kymiring oli mukana valtion liikuntapaikkojen rahoitussuunnitelmassa vuosille 2015–2018.

Alueelle rakennetaan asfalttikilparata, jolla voidaan kilpailla kaikkia rataluokkia, kuten WTCC:tä, DTM:ää, MotoGP:tä tai Formula 1 -sarjaa. Ratoja on useita: noin 4,6 kilometrin mittainen päärata sekä kuljettajakoulutusradat, joilla on mahdollista kouluttaa liikenteen ammattikuljettajia.

## Historia
Kymiring Oy perustettiin helmikuussa 2013. 

Vuonna 2015 WSP Finland avusti Kymiring Oy:tä allianssikumppanuussopimuksen solmimisessa Destian kanssa KymiRing-moottoriurheilukeskuksen ensimmäisen kehitysvaiheen toteuttamisesta. WSP toimi pääkonsulttina ja asiantuntijana hankkeen toteutuksessa, Destia taas vastasi hankkeessa palveluntuottamisesta.

Alueen asemakaava tuli lainvoimaiseksi tammikuussa 2016, ja rakennuslupa myönnettiin maaliskuussa 2016.

Heinäkuussa 2016 Kymiring teki sopimuksen MotoGP-sarjan kaupallisia oikeuksia hallinnoivan Dornan kanssa. Elokuussa 2017 Dorna ilmoitti, että MotoGP:n Suomen osakilpailu voitaisiin järjestää Kymiringillä vuonna 2019. Suunnitelma ei kuitenkaan toteutunut, vaan vuonna 2019 radalla ajetaan vain MotoGP:n koeajoja, ensimmäinen elokuun 19. päivä. Ensimmäinen osakilpailu oli tarkoitus ajaa vuoden 2020 heinä- tai elokuussa. Kilpailu kuitenkin siirrettiin vuodella eteenpäin koronaviruspandemian vuoksi. Myös vuoden 2021 kilpailu siirrettiin vuodella eteenpäin ja vuonna 2022 kilpailu peruuntui taas, nyt Kansainvälisen moottoripyöräliiton FIM:n turvallisuustarkastuksessa havaitsemiin puutteisiin. Aiemmin helmikuussa 2020 FIM hyväksyi turvallisuusssuunnitelman.

Heinäkuussa 2022 ilmoitettiin, ettei Kymiringillä järjestetä Motocrossin MM-osakilpailua MXGP:tä elokuussa 2022 ja samalla KymiRing Oy hakeutui yrityssaneeraukseen välttääkseen yhtiötä uhkaavan konkurssin. Yhtiö jätti konkurssihakemuksen Päijät-Hämeen käräjäoikeuteen huhtikuussa 2023.

Lokakuussa 2023 kerrottiin, että radan on ostanut Finland Motorsport Circuit Holding oy. Kauppasummaa ei ole kerrottu julkisuuteen.

## Turvallisuus
Syy turvallisuusvaatimusten puutteisiin oli, että radalle tehdyt rengasvallit tehtiin FIA:n Formula 1 -sarjan vaatimuksien mukaan eikä FIM:n MotoGP-sarjan vaatimuksien mukaan. Väitteiden mukaan moottoripyöräilylle eivät käy samat esteet kuin autourheilussa sallitaan. Rengasvallit eivät ehtineet valmiiksi aikataulun mukaan.

## Kilpailut
Elokuussa 2024 radalla järjestettiin ratamoottoripyöräilyn SM-sarjan osakilpailu. Vuodesta 2025 alkaen radalla ajetaan rallicrossin MM-sarjan osakilpailu.

## Lähteet
* Kymiringin vanha sivusto
* 
* 

### Viitteet

## Aiheesta muualla

* Kymiringin uusi sivusto
Andrei Buhlitski

**Andrei Nikolajevitš Buhlitski** (; s. 7. helmikuuta 1982) on venäläinen beachfutismaalivahti. Hän edustaa Lokomotiv Moskovaa ja Venäjän beachfutismaajoukkuetta.

Maajoukkueen kanssa Buhlitski on voittanut kahdesti MM-kilpailut, vuosina 2011 ja 2013. Vuoden 2011 MM-kisoissa Buhlitski valittiin myös turnauksen parhaaksi maalivahdiksi. Vuoden 2015 MM-kilpailuista Buhlitski saavutti pronssia.

Seuratasolla Buhlitski on pelannut koko uransa kotimaassaan lukuun ottamatta vuosia 2010-2012, jotka hän pelasi espanjalaisessa FC Barcelonassa. Nykyisen seuransa Lokomotiv Moskovan kanssa Buhlitski on voittanut kerran Venäjän mestaruuden. Buhlitskia pidetään yhtenä parhaimmista beachfutismaalivahdeista. Hän on pelannut kuusissa MM-kilpailuissa.

Vuonna 2015 Buhlitski voitti Venäjän kanssa kultaa Euroopan kisoista Bakusta.

## Lähteet
* http://www.fifa.com/worldfootball/statisticsandrecords/players/player=279027/index.html 
* http://www.beachsoccer.com/players/Andrey%20Bukhlistiy
Pikkujärvi (Ulvila)

**Pikkujärvi** on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma-alueeseen, vaikka järvellä ei ole laskuojaa mihinkään vesistöön.

## Maantiede
Järvi on halkaisijaltaan 70 metrinen pien suolampi noin puoli kilometriä  Veikkojärvestä. Koska Veikkojärvi on niin lähellä, kuuluu se lähinnä Kourijärven valuma-alueeseen. Järveä kiertää retkeilyreitti, jonka lähin pysähdys- ja nuotiopaikka on Kalajärvellä heti rajan takana.

## Kourijärven valuma-alueen kuvailu
Kourinoja laskee Palusjärveen koillispäähän ja on Kourijärven laskuoja. Kouriojassa on pieni nimetön lampi. Kourijärveen laskee puoli kilometriä pitkä oja Veikkojärvestä. Samaan valuma-alueeseen kuuluu laskuojaton Pikkujärvi. Kourijärven itäosaan laskee Osalammin laskuoja. Myös Rottalammi kuuluu samaan valumaalueeseen.

## Lähteet
Dioncophyllaceae

**Dioncophyllaceae** on pieni kasviheimo, joka kuuluu koppisiemenisten Caryophyllales-lahkoon. 

## Tuntomerkit
Heimon kasvit ovat kiipeileviä köynnöksiä tai harvemmin pensaita, joiden ensimmäiset lehdet sijaitsevat ruusukkeisesti ja ovat pitkiä. Kiipeilevään vaiheeseen kasvaneen kasvin lehtilavan kärjessä on parilliset tarttumakoukut. Kukissa on 10–30 hedettä ja kahden tai viiden yhteen kasvaneen emilehden muodostama kehänalainen sikiäin. Luotit ovat pistemäisiä tai pallomaisia, jopa höyhenmäisiä, kuten suvussa *[[Triphyophyllum]]*. Sikiäimessä on paljon pitkävartisia siemenaiheita laitaistukoissa. Hedelmä on kota, joka avautuu ennen kuin siemenet ovat täysin kypsyneet. Siemenet ovat litteitä, nuorina vihreitä ja leveäsiipisiä.

## Levinneisyys
Heimo kasvaa trooppisessa Länsi-Afrikassa.

## Luokittelu
Heimoon kuuluu kolme yksilajista sukua. Lajit ovat:
* *[[Dioncophyllum thollonii]]* Baill.
* *[[Habropetalum dawei]]* (Hutch. & Dalziel) Airy Shaw
* *[[Triphyophyllum peltatum]]* (Hutch. & Dalziel) Airy Shaw

Lajilla *Triphyophyllum peltatum* on nuoruusvaiheessaan joitakin lehtiä, joissa on lyhyt lapa ja keskisuonen kohdalla lavan alapinnalla rauhaskarvoja. Lapa on nuorena kiertynyt alaspäin kuten *[[Drosophyllum lusitanicum|Drosophyllum]]*-suvussa. Tässä vaiheessa kasvi saattaa pyydystää hyönteisiä. Lajilla *Dioncophyllum thollonii* on hyvin vaihtelevanlainen hetiö. Heteitä voi olla viisi kohdakkain terälehtien kanssa, tai niitä voi olla kymmenen tai jopa noin 27.

Dioncophyllaceae-heimon systemaattinen asema on ollut vaihteleva eri luokitusjärjestelmissä. Cronquist (1981) vei sen Violales-lahkoon, Takhtajan (1997) taas omana lahkonaan Dioncophyllales ylälahkoon Theanae. Nykyään sen lähimpänä sukulaisena pidetään heimoa Ancistrocladaceae, jonka sisaruspari se on Caryophyllales-lahkon evoluutiopuussa. Näiden kahden heimon muodostaman kladin luonteenomaisia piirteitä ovat puuvartisuus, liaanimaisuus ja eräät anatomiset yksityiskohdat korkkijällessä, lehtiruodissa ja ilmarakotyypissä.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* http://delta-intkey.com/angio/www/dioncoph.htm  (tuntomerkkejä)
* http://www.plantsystematics.org/taxpage/0/family/Dioncophyllaceae.html (piirroskuva)
Agustín Ruiz

**José Agustín González Ruiz** (s. 1. joulukuuta 1987 Jucuarán) on elsalvadorilainen beachfutispelaaja, joka edustaa El Salvadorin beachfutismaajoukkuetta. 

Ruiz on osallistunut neljiin MM-kilpailuihin, jossa hän on parhaimmillaan päässyt pronssiotteluun vuoden 2011 MM-kisoissa. Vuoden 2013 MM-kisoissa Ruiz teki seitsemän maalia, joilla hän saavutti turnauksen kolmanneksi parhaan maalintekijän palkinnon eli Bronze Shoen. Ruizin vapaapotkumaali valittiin myös kisojen hienoimmaksi maaliksi. Maajoukkuetasolla hän debytoi vuonna 2006. 

Seuratasolla Ruiz edustaa yhdysvaltalaista Seattle Soundersia. Hän on 171 senttimetriä pitkä. Maajoukkuetasolla Ruiz on voittanut myös CONCACAF:in mestaruuden vuonna 2008. 
 
## Lähteet
* http://www.fifa.com/worldfootball/statisticsandrecords/players/player=297490/index.html 
* http://www.beachsoccer.com/players/Jos%C3%A9%20Agust%C3%ADn%20Ruiz%20Gonz%C3%A1lez
Oi Polloi

**Oi Polloi** on skotlantilainen vuonna 1981 Edinburghissa perustettu punkyhtye. Oi Polloi aloitti Oi!-yhtyeenä, mutta tunnetaan nykyään anarkopunkyhtyeenä. Yhtyeessä on sen uran aikana ollut noin 50 jäsentä, joista vain laulaja Deek Allen on ainoa jäljellä oleva alkuperäisjäsen. Yhtyeen jäsenistössä on ollut sekä punkkareita että skinheadeja. 

Yhtyeen jäsenet ovat olleet antifa-järjestöjen ja Earth First!-luonnonsuojelujärjestön jäseniä. Oi Polloi laulaa myös gaelin kielellä.

Oi Polloi on esiintynyt Suomessa muun muassa Helsingin Katu on Punk -kadunvaltaustapahtumassa elokuussa 2014 ja Kallion Lepakkomies-baarissa.

## Diskografia
**Unlimited Genocide* (1986)
**Mad As...* (1987)
**Unite And Win* (1987)
**In Defence of Our Earth* (1990)
**Fuaim Catha* (1999)
**Outraged by the System* (2002)
**Heavenly Peace* (2006)
**Ar Ceòl Ar Cànan Ar-A-Mach* (2006)
**Total Resistance to the Fucking System* (2008)
**SS Politician* (2010)
**Duisg!* (2012)
**Saorsa* (2016)
Per Eriksson

**Per "Sodomizer" Eriksson** (s. 2. huhtikuuta 1982) on ruotsalainen muusikko, joka on soittanut kitaraa mm. yhtyeessä Bloodbath, Katatonia ja Ghost . Alun perin Eriksson toimi kyseisten yhtyeiden kitarateknikkona.

## Diskografia

### Katatonia
* *[[Dead End Kings]]* (2012)
* *Buildings' 7" EP (2012)

===Bloodbath===
* *Unblessing the Purity* (2008)
* *The Fathomless Mastery* (2008)
* *Bloodbath over Bloodstock* (2011, DVD)
* *Grand Morbid Funeral* (2014)

===21 Lucifers===
* *In the Name of* (2007)

===Genocrush Ferox===
* *Glory Glory Strangulation'' (2003)

## Lähteet
Crass

**Crass** on englantilainen vuosina 1977–1984 toiminut anarkopunkyhtye, joka tulkitsi anarkian poliittisena ideologiana ja elämäntapana. Crass teki tunnetuksi anarkistiliikkeen punkalakulttuurissa ajaen sanaa eläinten oikeuksista, suorasta toiminnasta ja ympäristönsuojelusta. Yhtye omasi tee se itse -etiikan. Yhtyeen jäsenet maalasivat graffiteja Lontoon metroon ja valtasivat taloja. Yhtye esiintyi mustiin armeijan ylijäämävaatteisiin. Yhtyettä on sanottu taidepunkiksi, koska yhtye käyttää vapaata improvisaatiota ja runoutta.

## Diskografia
### Studioalbumit
* 
* 
* 
* 
* 
* 
* 
* 

### Singlet
* "Reality Asylum" / "Shaved Women" (1979) 
* "Bloody Revolutions" / "Persons Unknown" (1980) 
* "Rival Tribal Rebel Revel" (1980)
* "Nagasaki Nightmare" / "Big A Little A" (1981)
* "Our Wedding" (1981)
* "Merry Crassmas" (1981)
* "Sheep Farming in the Falklands" / "Gotcha" (1982)
* "How Does It Feel To Be The Mother of 1000 Dead?" / "The Immortal Death" (1983)
* "Whodunnit?" (1983)
* "You're Already Dead" / "Nagasaki is Yesterday's Dog-End" / "Don't Get Caught" (1984)
Carlos Gruezo

**Carlos Armando Gruezo Arboleda** (s. 19. huhtikuuta 1995 Santo Domingo) on ecuadorilainen jalkapalloilija, pelipaikaltaan keskikenttäpelaaja. Hän on edustanut kesästä 2019 lähtien Bundesliigassa pelaavaa FC Augsburgia. Aiemmin hän edusti Saksassa VfB Stuttgartia ja Yhdysvalloissa FC Dallasia.

Gruezo teki debyyttinsä Ecuadorin A-maajoukkueessa toukokuussa 2014. Hän pelasi vuoden 2014 maailmanmestaruuskilpailuissa kahdessa alkulohkon ottelussa.

## Muuta

Gruezon isä Carlos Armando Gruezo Quiñónez on entinen ammattilaisjalkapalloilija, joka pelasi urallaan yhden A-maaottelun Ecuadorin paidassa vuonna 1998. Ammattilaisuransa hän lopetti vuoden 2006 jälkeen.

## Lähteet
World Hockey Association 2

**World Hockey Assocation 2** oli yhdysvaltalais-kanadalainen jääkiekkoliiga, joka luotiin tarkoituksena uudelleenrakentaa vuosina 1972–1979 toiminut World Hockey Association. WHA2-joukkueista osa oli pelannut aiemmin kaudella 2002–2003 Atlantic Coast Hockey Leaguessa. Kaikki liigassa pelanneet joukkueet olivat Yhdysvaltojen kaakkoisosasta. Liigan perustajana sekä komissaarina toimi David Waronker.

WHA 2 toimi lopulta vain yhden kauden 2003–2004 ajan, jonka jälkeen se lopetti toimintansa, koska joukkueita ei ollut riittävästi. Lopulta jäljelle jääneet joukkueet yhdistettiin South East Hockey Leaguen joukkueiden kanssa, jolloin muodostui uusi liiga Southern Professional Hockey League kaudeksi 2004–2005.

Jacksonville Barracudas voitti WHA 2:n ensimmäisen ja ainoan President's Trophyn. Jacksonville isännöi myös WHA 2:n ensimmäistä ja ainoaksi jäänyttä tähdistöottelua. 

## Lähteet
Radioakti -82

**Radioakti -82** oli Lahden Radiomäellä 30. toukokuuta 1982 järjestetty rockfestivaali. Sen järjesti Suomen rauhanpuolustajien Lahden paikallisyhdistys. Festivaalin teemana oli Ydinaseeton Pohjola. Teema tosin ei näkynyt eikä kuulunut tapahtuman aikana juurikaan, lukuun ottamatta joitakin välispiikkejä, joissa vitsailtiin Ronald Reaganin kustannuksella. Festivaalialueen sanottiin olevan vanha sodanaikainen pommikuoppa.

Esiintyjinä nähtiin muun muassa Oz, Hasse Walli All Stars, Eppu Normaali, Catfish Blues Band, Pasi & Mysiini, Melu-82 (Mikael Neiberg, Tero Sundell ym.), Nastola Blues Band (Albert Järvinen, Kari "Pitkä" Lehtinen, Hannu Lemola) ja Pelle Miljoona Oy.

Silloisten lehtitietojen mukaan Radiomäellä oli ollut peura, joka vauhkoontui kovaäänisestä musiikista, juoksi aitaa päin ja vammautui. Poliisi tavoitti peuran hotelli Lahden pihasta ja ampui sen. Festivaalilla oli myös teknisiä ongelmia virranlähteinä toimineiden generaattorien hajottua.

## Lähteet
Kovanen Yhtiöt

**Kovanen Yhtiöt Oy** on Suomessa toimiva taksi- ja henkilökuljetusyritys. 

Kovanen perustettiin 1978, ja se toimi perheyrityksenä vuoteen 2017 asti. Yrityksen liiketoiminnat jakautuivat henkilökuljetukseen ja elintarvikelogistiikkaan erikoistuneeseen Kovanen Logistics Oy:n. LTP Cargo osti Kovanen Logistics Oy:n elintarviketoiminnot ja ruotsalainen Cabonline-konserni Kovasen henkilöliiketoiminnan 2017. Kovanen Yhtiöt harjoittaa pääkaupunkiseudulla, Turussa ja Oulussa taksiliikennettä ja tilausajoa nimellä Kovanen.

## Lähteet

## Aiheesta muualla
* Kovasen kotisivut
* LTP Groupin kotisivut
Fun?

**Fun?** on helsinkiläisen punkyhtye Widowsin ensimmäinen ja ainoa studioalbumi, joka julkaistiin toukokuussa 1980. Yhtyeen laulaja Jacky Ix joutui vankilaan pian levyn julkaisun jälkeen ja yhtyeen ura päättyi kun uudeksi laulajaksi otettu Briardin laulaja Pete "Räkä" Malmi erosi yhtyeestä. Albumin A-puoli on studiossa äänitetty ja B-puoli Tavastian keikalla.

Vuonna 2013 Svart Records julkaisi albumista uusintapainoksen.

## Kappaleet
;A-puoli
#Wanna Be Your Friend
#The Famous Five
#Stained Happiness
#Operate of Murder
#Shit Tragedy
#Tastes Are Different
#Something New
#Now Peace Is a Lie

;B-puoli
#Intro 
#For the Freedom
#We Are Coming
#Hard to be Down
#Brotherhood of Black
#Michell
#Never Fuck a Russian Girl
#Cartoon Rock
#What You Want
#Anarchy in the U.K.

## Kokoonpano
* Jacky Ix – laulu
* TB Widow – basso
* Johnny Widow – kitara
* Archie Anarchy – rummut
* James Blockhead – kitara
Becket eli Jumalan kunnia

**Becket eli Jumalan kunnia** (*Becket ou l’honneur de Dieu*) on ranskalaisen näytelmäkirjailija Jean Anouilh’n kirjoittama draamanäytelmä vuodelta 1959. Sen on suomentanut muun muassa Leo Kontula vuonna 1994.

Draama sijoittuu 1100-luvun Englantiin ja käsittelee Thomas Becketin ja kuningas Henrik II:n välistä jännitettä. Henrik nimittää ryyppy- ja metsästystoverinsa Becketin Canterburyn arkkipiispaksi, mutta Becketistä tuleekin ankara kirkonmies, joka puolustaa kirkon valtaa ja vastustaa Henrikin säätämiä Clarendonin säädöksiä, joissa on kirjattu ylös kuninkaan erioikeudet kirkon suhteen. Sovittamaton ristiriita ratkaistaan lopulta murhalla. Anouilh’n näytelmässä Becket kuvataan jalona, uhrautuvana ja oikeamielisenä, kuningas Henrik II taas karkeana ja Becketin paremmuuden itseensä verrattuna tunnustavana.

Pariisin lokakuun 1959 kantaesityksen jälkeen näytelmä tuotettiin New Yorkin Broadwaylle  St. James -teatteriin, jossa Becketiä esitti Laurence Olivier ja Henrik-kuningasta Anthony Quinn. Produktio sai viisi Tony-palkintoa. Heinäkuussa 1961 näytelmä sai ensi-iltansa Royal Shakespeare Companyssa Lontoossa, pääosissa Eric Porter ja Christopher Plummer.

Suomessa näytelmää on esitetty ainakin Turun kaupunginteatterissa 1963–1964 ja Suomen Kansallisteatterissa 1962 sekä 1993–1994.

Näytelmän pohjalta on tehty elokuvasovitus *[[Becket (elokuva)|Becket]]* (1964, ohj. Peter Glenville). Siinä Becketiä näyttelee Richard Burton ja kuningasta Peter O’Toole.
## Lähteet
Émponas

**Émponas** (; myös *Émbonas*) on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Attávyroksen kuntaan ja vuodesta 2011 lähtien Ródoksen kunnan Attávyroksen kunnallisyksikköön. Kylän väkiluku on 1&nbsp;061 (vuonna 2011).

Émponas sijaitsee sisämaassa Ródoksen länsiosissa Attávyros-vuoren pohjoisrinteellä. Se on saaren korkeimmalla sijaitseva kylä ja rakennettu 850 metrin korkeuteen. Kylä on Ródoksen viininvalmistuksen keskuksia ja sinne tehdään paljon päiväretkiä. Alueen nähtävyyksiin kuuluvat muun muassa antiikin aikaisen Atabyrionin Zeuksen temppelin rauniot Attávyros-vuoren huipulla.

Émponas muodostaa myös laajemman kyläyhdyskunnan (Δημοτική Κοινότητα Έμπωνα, *Dimotikí Koinótita Émpona*), johon kuuluu varsinaisen Émponaksen kylän lisäksi Mandrikón kylä. Koko yhdyskunnan väkiluku on 1&nbsp;242.

## Lähteet

## Aiheesta muualla
Kalythiés

**Kalythiés** (; myös *Kalithiés*; ) on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Kallithéan kuntaan ja vuodesta 2011 lähtien Ródoksen kunnan Kallithéan kunnallisyksikköön. Kaupungin väkiluku on 2&nbsp;836 (vuonna 2011).

Kalythiés sijaitsee Ródoksen koillisosassa vajaa kolme kilometriä saaren itärannikosta sisämaahan päin ja noin 19 kilometriä saaren pääkaupunki Ródoksesta etelään. Kalythiés muodosta laajemman kaupunkiyhdyskunnan (Δημοτική Κοινότητα Καλυθιών, *Dimotikí Koinótita Kalythión*), johon kuuluu varsinaisen Kalythiésin kaupungin lisäksi sen vieressä rannikolla sijaitseva Falirákin kylä. Koko kaupunkiyhdyskunnan väkiluku on 4&nbsp;832. Kalythiés oli lakkautetun Kallithéan kunnan kuntakeskus.

Kalythiésin Ágios Geórgioksen (Pyhän Georgioksen) luolasta on löydetty merkkejä kivikautisesta asutuksesta ajalta 5000–3700 eaa.

## Lähteet
Koskinoú

**Koskinoú** () on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Kallithéan kuntaan ja vuodesta 2011 lähtien Ródoksen kunnan Kallithéan kunnallisyksikköön. Kaupungin väkiluku on 3&nbsp;175 (vuonna 2011).

Koskinoú sijaitsee Ródoksen koillisosassa sisämaassa noin kuusi kilometriä saaren pääkaupunki Ródoksesta etelään. Asutus on Ródoksen vanhimpia, ja kaupungin alueella on lukuisia jäänteitä antiikin ajalta ja bysanttilaiselta ajalta. Koskinoú muodostaa laajemman kaupunkiyhdyskunnan (Δημοτική Κοινότητα Κοσκινού, *Dimotikí Koinótita Koskinoú*), johon kuuluvat varsinaisen Koskinoún kaupungin lisäksi kylät Ammoúdes, Tsaḯri ja Vrysiá. Koko yhdyskunnan väkiluku on 3&nbsp;679. Pääkaupungin läheisyyden vuoksi Koskinoú on kasvanut viime vuosina voimakkaasti.

Koskinoú tunnetaan esimerkkinä perinteisestä ródoslaisesta rakennustyylistä. Sen nähtävyyksiin kuuluvat myös varhaiskristilliset kirkot sekä 1200-luvulta peräisin oleva linna.

## Lähteet

## Aiheesta muualla
Kremastí

**Kremastí** () on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Petaloúdeen kuntaan ja vuodesta 2011 lähtien Ródoksen kunnan Petaloúdeen kunnallisyksikköön. Kaupungin väkiluku on 5&nbsp;363 (vuonna 2011).

Kremastí sijaitsee Ródoksen pohjoisrannikolla noin kolme kilometriä Ialysóksesta ja noin kymmenen kilometriä saaren pääkaupunki Ródoksesta länteen. Ródoksen kansainvälinen lentoasema sijaitsee heti kaupungin länsipuolella. Kremastí muodostaa laajemman kaupunkiyhdyskunnan (Δημοτική Κοινότητα Κρεμαστής, *Dimotikí Koinótita Kremastís*), johon kuuluu varsinaisen Kremastín kaupungin lisäksi Aeroliménas. Koko yhdyskunnan väkiluku on 5&nbsp;396. Kremastí oli lakkautetun Petaloúdeen kuntaan kuntakeskus.

Kremastín asutus on syntynyt 1400-luvulla. Kaupunki tunnetaan pyhiinvaelluskohteena erityisesti Neitsyt Marian kuolonuneen nukkumisen päivänä 15. elokuuta. Kukkulalla pienen matkan päässä kaupungista on keskiaikainen linnoitus.

## Lähteet

## Aiheesta muualla
Lárdos

**Lárdos** () on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Líndoksen kuntaan ja vuodesta 2011 lähtien Ródoksen kunnan Líndoksen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Λάρδου, *Dimotikí Koinótita Lárdou*). Kylän väkiluku on 1&nbsp;380 (vuonna 2011).

Lárdos sijaitsee sisämaassa Ródoksen kaakkoisosassa 54 kilometriä saaren pääkaupungista Ródoksesta etelään ja noin kaksi kilometriä saaren itärannikosta. Kylän nähtävyyksiin kuuluvat muun muassa bysanttilaisaikainen linna sekä Neitsyt Marialle omistettu nunnaluostari.

## Lähteet

## Aiheesta muualla
Maritsá

**Maritsá** () on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Petaloúdeen kuntaan ja vuodesta 2011 lähtien Ródoksen kunnan Petaloúdeen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Μαριτσών, *Dimotikí Koinótita Maritsón*). Kylän väkiluku on 1&nbsp;808 (vuonna 2011).

Maritsá sijaitsee sisämaassa Ródoksen saaren pohjoisosissa noin 14 kilometriä saaren pääkaupungista Ródoksesta lounaaseen. Kylän lähellä sijaitsee Maritsán sotilaslentokenttä. Se toimi saaren päälentokenttänä vuoteen 1977, jolloin nykyinen lentokenttä valmistui.

## Lähteet

## Aiheesta muualla
Jussi Komi

**Jussi Evert Komi** (25. lokakuuta 1894 Jääski – 20. tammikuuta 1965) oli suomalainen teatterinjohtaja ja näyttelijä.

## Elämä ja ura
Jussi Komin vanhemmat olivat maanviljelijä Juho Komi ja Maria Ikävalko. Viipurissa, Imatralla ja Porvoossa suorittamiensa opintojen jälkeen hän valmistui ylioppilaaksi Porvoon yhteiskoulusta vuonna 1915, minkä jälkeen hän opiskeli Helsingin yliopistossa lakitiedettä. Vuosina 1920–1922 Komi suoritti Suomen Näyttämöopiston kaksivuotisen kurssin.

Komi työskenteli näyttelijänä Viipurin Näyttämöllä vuosina 1922–1923 ja 1927–1928. Pääasiallisen uransa hän teki teatterinjohtajana: Joensuun Teatteri 1924–1926, Kajaanin Teatteri 1926–1927, Sammon Näyttämö 1928–1930,  Sortavalan Teatteri 1932–1933, Kuopion Näyttämö 1933–1934, Ylä-Vuoksen Näyttämö 1935–1943, Savonlinnan Teatteri 1943–1944, Lohjan Työväen Näyttämö 1944–1945, Seinäjoen Teatteri 1945–1946, Riihimäen Teatteri 1946–1947 ja Loimaan Näyttämö 1947–1948.

Komin näyttämötehtäviä olivat muun muassa Jussilainen näytelmässä *Kuopion takana*, Tuomas ja Argan näytelmässä *Luulosairas* sekä Topias Maria Jotunin näytelmässä *[[Miehen kylkiluu]]*. Hän tulkitsi niin ikään *[[Nummisuutarit|Nummisuutareiden]]* Eskon, *[[Syntipukki (näytelmä)|Syntipukin]]* Koikkalaisen ja nimiosan näytelmässä *[[Daniel Hjort (näytelmä)|Daniel Hjort]]*.

Komi ohjasi muun muassa näytelmät *Naisopistossa*, *Syntipukki*, *Ruma Elsa* ja *Tapahtui kaukana*.

Komi avioitui laulaja Aune Kyllikki Hakkaraisen kanssa 1943. Heidän tyttärensä oli näyttelijä Soila Komi (1943–2022).

## Lähteet
**Kotimaisia näyttämötaiteilijoita sanoin ja kuvin*, Viipuri: Kustannusliike Opas, 1930.
**Teatterin maailma – Maamme teatterit ja niiden taiteilijat*. Toim. Verneri Veistäjä. Helsinki: Kustannusosakeyhtiö Tammi, 1950.
**Teatterin maailma – Suomen teatterilaitos ja teatteriväki*. Toim. Verneri Veistäjä. Helsinki: Kustannusosakeyhtiö Tammi, 1965.

### Viitteet
Pastída

**Pastída** () on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Petaloúdeen kuntaan ja vuodesta 2011 lähtien Ródoksen kunnan Petaloúdeen kunnallisyksikköön. Kaupunki muodostaa oman kyläyhdyskuntansa (Δημοτική Κοινότητα Παστίδας, *Dimotikí Koinótita Pastídas*). Kaupungin väkiluku on 3&nbsp;641 (vuonna 2011).

Pastída sijaitsee Ródoksen pohjoisosassa noin 12 kilometriä saaren pääkaupungista Ródoksesta lounaaseen ja noin 4,5 kilometriä saaren länsirannikosta sisämaahan. Alueen nähtävyyksiin lukeutuvat muun muassa Pyhän Nikolaoksen (*Ágios Nikólaos*) ja Pyhän Georgioksen (*Ágios Geórgios*) luostarit.

## Lähteet

## Aiheesta muualla
ONE (duo)

**ONE** on romanialainen pop-duo, johon kuuluvat Cristina Ciobănașu ja Vlad Gherman. He perustivat sen vuonna 2013 jätettyään Lala Band -yhtyeen. Ensimmäisen studioalbuminsa, *Aprinde un Vis*, ONE julkaisi vuonna 2013 MediaPro Music -levy-yhtiön kautta.
__NOTOC__
## Diskografia
* *[[Aprinde un Vis]]* (2013)

#### Singlet
* ”Un nou Început” (2013)
* ”Till The End of Time” (2013)
* ”Run for Love” (2014) 
* ”Superstare” (2014)
* ”Hey, tu!” (2014)

## Lähteet

## Aiheesta muualla
*ONE:n kotisivut
Soroní

**Soroní** () on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Kámeiroksen kuntaan ja vuodesta 2011 lähtien Ródoksen kunnan Kámeiroksen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Σορωνής, *Dimotikí Koinótita Soronís*). Kylän väkiluku on 1&nbsp;278 (vuonna 2011).

Soroní sijaitsee Ródoksen pohjoisosassa lähellä saaren pohjoisrannikkoa noin 24 kilometriä saaren pääkaupungista Ródoksesta lounaaseen. Kylä oli lakkautetun Kámeiroksen kunnan kuntakeskus. Kylässä sijaitsee Ródoksen tärkein sähkövoimalaitos.

## Lähteet

## Aiheesta muualla
Yrjö Kyllönen

**Yrjö Johannes Kyllönen** (22. helmikuuta 1899 – 9. helmikuuta 1967) oli suomalainen muurari ja harrastajakuvanveistäjä, joka tunnetaan julkisivureliefeistään. Lisäksi hän teki muun muassa puuveistoksia.

Viipurista kotoisin ollut Kyllönen toteutti muun muassa kuvanveistäjä Sakari Tohkan suunnittelemat Helsingin Lastenlinnan julkisivun koristeelliset stukkot, sekä Viipurin kauppa- ja merenkulkuoppilaitoksen ja Viipurin naistensairaalan tiilestä muuratut reliefit. Viipuriin tehdyt työt ovat kuitenkin myöhempien julkisivuremonttien yhteydessä hävinneet.

Kyllösen julkisivureliefien alkuperäisestä ideoinnista vastasi yleensä talon piirtänyt arkkitehti, mutta hän signeerasi ne itse. Esimerkiksi Varkaudessa olevat reliefit ovat arkkitehti Kalevi Väyrysen suunnittelemia ja niiden toteutuksessa Kyllöstä avusti myös muurari Vilho Hynninen.

## Töitä
**Suomen leijonat*, Viipurin sotilassairaala (1926)
**Äiti ja lapsi*, Viipurin naistensairaala (1937)
**Merkuriuksen pää*, Viipurin kauppa- ja merenkulkuoppilaitos (1938)
*Lastenlinnan julkisivun kohokuviot, Helsinki (1948)
**Takojat*, Järvenpään invalidioppilaitos (1950)
**Rahapuu*, Kauppalan virastotalo, Varkaus (1951)
**Nuoruudesta vanhuuteen*, Luttilan kappeli, Varkaus (1951)
**Tiedon puu*, Könönpellon koulu, Varkaus (1953)

### Kuvia julkisista teoksista

Tiedosto:Tiilireliefi - alaosa - Spesian opiskelija-asunnot - Mannilantie 16 - Keskus, Järvenpää.jpg|*Takojat*, arkkitehti Esko Suhonen, 1950, Järvenpää.
Tiedosto:Tiilireliefi - yläosa - Spesian apiskelija-asunnot - Mannilantie 16 - Keskus, Järvenpää.jpg|*Mukaelma Invalidiliiton tunnuksesta*, arkkitehti Esko Suhonen, 1950, Järvenpää.
Tiedosto:Yrjö Kyllönen - Nuoruudesta vanhuuteen - Luttilan kappelin ulkoseinä, Voimatie 3 - Luttila - Varkaus.jpg|*Nuoruudesta vanhuuteen*, 1951, Luttilan kappeli, Varkaus.
Tiedosto:Yrjö Kyllönen - Tiedon puu - 1953 - Könönpellon koulu, Kivipurontie 8-10 - Taipale - Varkaus.jpg|*Tiedon puu*, 1953, Könönpellon koulu, Varkaus


## Lähteet
*Kyllönen, Yrjö (1899-1967)  Varkauden kaupunki

### Viitteet
Cardinal

**Fernando Alberto dos Santos Cardinal** (eli **Cardinal**; s. 26. kesäkuuta 1985 Porto) on portugalilainen futsalpelaaja, joka edustaa espanjalaista Inter Movistaria ja Portugalin futsalmaajoukkuetta. Cardinalin pelipaikka on hyökkääjä eli pivot. Maajoukkueen kanssa Cardinal on osallistunut kaksiin MM-kilpailuihin ja kolmiin EM-kilpailuihin, joista hän on saavuttanut yhden EM-hopean vuodelta 2010. Seuratasolla Cardinal on pelannut vuodesta 2014 alkaen Espanjan Primera División de Futsalin Inter Movistarissa, jota ennen hän on edustanut monia seuroja kotimaassaan ja Venäjällä TsSKA Moskovaa. Maailmanmestaruuskilpailuissa Cardinal on ollut parhaimmillaan puolivälierissä vuoden 2012 kisoissa. 

## Lähteet
* http://www.fifa.com/worldfootball/statisticsandrecords/players/player=299597/index.html
Másari

**Másari** (; myös *Mássari*) on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Archángeloksen kuntaan ja vuodesta 2011 lähtien Ródoksen kunnan Archángeloksen kunnallisyksikköön. Kylä muodostaa oman kyläyhdyskuntansa (Τοπική Κοινότητα Μασάρων, *Topikí Koinótita Masáron*). Kylän väkiluku on 1&nbsp;004 (vuonna 2011).

Másari sijaitsee sisämaassa Ródoksen itäosassa noin 2,5 kilometriä saaren itärannikosta. Kylän nähtävyyksiä ovat muun muassa Pyhän Johanneksen kirkko sekä Taxiárchi Kameírin bysanttilaisaikainen luostari.

## Lähteet
Paradeísi

**Paradeísi** (; myös *Paradísi*; ) on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Petaloúdeen kuntaan ja vuodesta 2011 lähtien Ródoksen kunnan Petaloúdeen kunnallisyksikköön. Kaupungin väkiluku on 2&nbsp;632 (vuonna 2011).

Paradeísi sijaitsee Ródoksen pohjoisosassa aivan Ródoksen kansainvälisen lentoaseman vieressä noin 15 kilometriä saaren pääkaupungista Ródoksesta lounaaseen. Kaupunki muodostaa laajemman kaupunkiyhdyskunnan (Δημοτική Κοινότητα Παραδεισίου, *Dimotikí Koinótita Paradeisíou*), johon kuuluu varsinaisen Paradeísin kaupungin lisäksi Vagiésin kylä. Koko kaupunkiyhdyskunnan väkiluku on 2&nbsp;667.

Kaupunki tunnetaan erityisesti Pyhän Margareetan (Agía Marína) juhlistaan 17. heinäkuuta.

## Lähteet

## Aiheesta muualla
Leivonen (näytelmä)

**Leivonen** (*L’Alouette*) on ranskalaisen näytelmäkirjailija Jean Anouilh’n kirjoittama tragedianäytelmä Jeanne d’Arcin elämästä vuodelta 1952. Sen on suomentanut Raimo Hakamies vuonna 1954.

Näytelmä kattaa Jeanne d’Arcin oikeudenkäynnin, tuomion ja teloituksen mutta on loppuratkaisultaan epätavallinen. Nainen muistelee takaumina elämänsä tärkeitä käänteitä kuulustelujensa aikana ja tuomitaan lopulta kuolemaan. Kesken polttorovion piispa Pierre Cauchon muistaa, ettei naisen annettu lainkaan muistella Kaarle VII:n kruunajaisia, ja määrää rovion sammutettavaksi. Tarinan loppu jää avoimeksi.

Suomen Kansallisteatteri esitti *Leivosta* 1954, pääosassa Eeva-Kaarina Volanen.

## Lähteet
Ari Halla-aho

**Ari Halla-aho** (s. 30. kesäkuuta 1971) on suomalainen uransa jo päättänyt pesäpalloilija. Halla-aho edusti vuodet 1990-1999 Superpesiksessä Alajärven Ankkureita. Hän pelasi Superpesiksessä yhteensä 260 ottelua tehden viisi kunnaria, 147 lyötyä juoksua ja 101 tuotua juoksua. Halla-ahon kasvattajaseura on myös Alajärven Ankkurit. Kymmenvuotisella urallaan Superpesiksessä Halla-aho voitti yhden SM-pronssin vuonna 1992. Hän lopetti uransa vuonna 2000 Ykköspesiksen Kempeleen Kirissä.

## Saavutukset
### Pelaajana
* 1 SM-kulta: 1989
* 1 SM-pronssi: 1992

## Lähteet
* Ari Halla-ahon uratilastot www.pesis.fi -sivustolla

### Viitteet
Silmät (yhtye)

**Silmät** oli vuosina 1983–1984 toiminut helsinkiläinen post-punk-yhtye, jonka Mustasta Paraatista eronnut Jore Vastelin perusti Millin, Antti Reinin ja Olli Hildenin kanssa.

Vuonna 1983 Silmät julkaisi singlen "Haudattu", jonka B-puolella oli kappale "Toinen maailma". Yhtyeen koko levytetty tuotanto julkaistiin 1983 Johanna-levymerkin *[[Jeanne d'Arc – Johanna palaa]]* -kokoelmalevyllä, jossa yhtyeeltä on singlen kappaleiden lisäksi kappale "Valot". Vuonna 1984 kokonaan Kuudes tunti -yhtyeeseen siirtyneen Millin tilalle bassoon tuli Hanoi Rocksissa ja Pelle Miljoonan yhtyeissä vaikuttanut Juha Hämäläinen ja kitaristi Olli Hildenin korvasi Zape. Yhtyeen hajottua Hämäläinen ja Reini perustivat myöhemmin glam rock -yhtye The Voice of Mengelen ja Jore liittyi Kuudenteen tuntiin laulajaksi.

Vuonna 2016 Svart Records uudelleenjulkaisi "Haudattu"-singlen. Mukana on Antti Reinin saatesanat.

## Diskografia
* "Haudattu / Toinen maailma" (single, Johanna, 1983; uudelleenjulkaisu Svart Records, 2016)
* Singlen kappaleet ja "Valot" kokoelmalla *[[Jeanne d'Arc – Johanna palaa]]*, (Johanna, 1983; CD-uudelleenjulkaisu 2010)

## Lähteet
* Silmät finnmusic.net-tietokannassa
* Rumba 3/84
### Viitteet
Globe

**Globe** voi tarkoittaa seuraavia:

* Globe-teatteri, Lontoossa 1599–1613 ja 1614–1642 toiminut teatteri
* Shakespeare's Globe, Lontooseen 1997 perustettu teatteri
* Globe, ent. *Globe City*, kaupunki Arizonassa, Yhdysvalloissa
* Ericsson Globe, Globen, vuonna 1989 valmistunut areena Tukholmassa
* Globe, Graciaksen albumi vuodelta 2012
* Globe Telecom, ent. *Globe Wireless Limited*, filippiiniläinen televiestintäpalveluita tarjoava yritys.
Ponte

**Ponte** on Rooman viides rione, jota ympäröivät idässä Campo Marzio ja Sant’Eustachio, etelässä Parione ja Regola sekä lännessä ja pohjoisessa Tiberjoki. Sen koko on noin 32 hehtaaria, väkiluku 3&nbsp;900 ja väestötiheys 12&nbsp;400 asukasta neliökilometrillä (2013). Kaupunginosa tunnetaan parhaiten keisari Hadrianuksen vuonna 134 rakennuttamasta Ponte Sant’Angelon sillasta, joka yhdistää sen Borgon kaupunginosaan.

## Rajat
Ponten rajat suhteessa naapurikaupunginosiin ovat seuraavat:
* Campo Marzio: Tiberjoki → Via del Cancello → Via dei Portoghesi
* Sant’Eustachio: Via dei Pianellari → Piazza di Sant’Agostino → Via di Sant’Agostino
* Parione: Piazza delle Cinque Lune → Piazza di Tor Sanguigna → Via di Tor Sanguigna → Via di Santa Maria dell’Anima → Via di Tor Millina → Via della Pace → Piazza del Fico → Via del Corallo → Via del Governo Vecchio → Piazza dell’Orologio → Via dei Filippini → Vicolo Cellini
* Regola: Via dei Banchi Vecchi → Via delle Carceri → Vicolo della Scimia → Tiberjoki


File:Ponte Sant' Angelo, Italy.jpg|Ponte Sant’Angelo
File:Ponte- Chiesa di S.Maria della Pace.jpg|Santa Maria della Pace
File:Palazzo altemps 00.JPG|Palazzo Altemps


## Lähteet

## Aiheesta muualla
Springer Science Business Media

**Springer Science Business Media** on kustantamo, joka on erikoistunut tieteelliseen kirjallisuuteen, erityisesti luonnontieteelliseen, tekniseen ja lääketieteelliseen kirjallisuuteen.  Vuonna 2013 kustantaja julkaisi lähes 2&nbsp;200 englanninkielistä lehteä ja yli 8&nbsp;300 uutta kirjaa.  Yhteensä Springer on kustantanut yli 190&nbsp;000 kirjaa. Yhtiö julkaisee kirjoja ja lehtiä myös sähköisinä versioina. Kustantamo julkaisee englanninkielisen kirjallisuuden lisäksi myös saksankielistä kirjallisuutta.

## Historia

Julius Springer perusti 10.3.1842 kirjakaupan Berliiniin. Tämä kauppa oli erikoistunut luonnontieteelliseen sekä liike-elämän tarvitseen kirjallisuuteen. Kirjakauppaa seurasi pian kustannustoiminta. Wienin toimisto avattiin 1924 ja toinen sivukonttori New Yorkiin 1964. Tämän jälkeen konttorit avattiin lyhyessä ajassa Tokioon, Lontooseen, Pariisiin ja Hongkongiin.

Kustantamon kautta on sen historian aikana julkaissut yli 200 Nobel-palkinnon saanutta henkilöä.

## Organisaatio

Yhtiön toimitusjohtaja on Derk Haank ja operatiivinen johtaja on Martin Mos. Talousjohtaja on Ulrich Vest. Springerillä on toimipisteet jokaisella asutulla mantereella.

## Alat
Alat, joiden kirjoja Springer kustantaa:
*Tähtitiede
*Biolääketiede
*Talous ja hallinto
*Kemia
*Ilmastotiede
*Tietojenkäsittelytiede
*Geotieteet
*Taloustiede
*Kasvatustiede ja kielitiede
*Energia
*Insinööritieteet
*Ympäristötiede
*Elintarviketiede ja ravitsemistiede
*Laki
*Biotieteet
*Materiaalitiede
*Matematiikka
*Lääketiede
*Filosofia
*Fysiikka
*Tieteen yleistajuistaminen
*Psykologia
*Kansanterveys
*Yhteiskuntatiede
*Tilastotiede
*Hydrologia

## Muut palvelut

zbMath eli Zentralblatt MATH on palvelu, joka sisältää kirjojen ja lehtien piirroksia. Näitä piirroksia on 3,3 miljoonaa ja ne ovat 3&nbsp;000 lehdestä ja 170&nbsp;000 kirjasta. Palvelulla on kolme editoijaa, joista yksi on Euroopan matemaattinen yhdistys.

## Lähteet
Malesian liittovaltion territoriot

**Malesian liittovaltion territoriot** () koostuvat kolmesta Malesian alueesta. Territorioon kuuluvat maan pääkaupunkiterritorio Kuala Lumpur, Labuanin saari Borneon pohjoisrannikolla ja Putrajayan erityishallintoalue. Territorioista on väkiluvultaan suurin maan pääkaupunki Kuala Lumpur, ja yhteensä territorioiden alueella asuu noin 1,7 miljoonaa ihmistä.

Territoriot poikkeavat Malesian osavaltioista siinä että niillä ei ole omaa hallintoa eikä lainsäädäntöelintä, vaan ne ovat suoraan Malesian keskushallinnon alaisia. Territorioilla on yhdessä vastaava asema kuin maan kolmellatoista osavaltiolla. Territorioilla on oma ministeriö, jonka johtava ministeri (*Menteri Wilayah*) on territorioiden yhteinen päämies.

## Historia

Maan pääkaupunki Kuala Lumpur on Malesian ensimmäinen territorio. Se perustettiin vuonna 1974, kun Kuala Lumpurin pääkaupunkialue erotettiin Selangorin osavaltiosta ja se liitettiin suoraan Malesian keskushallinnon hallintoalueeksi. Erottamisen taustalla oli levottomuuksien välttäminen vuoden 1969 rotumellakoiden jälkeen, joissa malaijien ja malesiankiinalaisten välisissä mellakoissa kuoli noin 200 ihmistä. Mellakoiden syynä olivat suuret varallisuuserot rikkaamman kiinalaisväestön ja vähävaraisemman malaijiväestön välillä ja Selangor oli Malesian varakkain osavaltio sen jälkeen kun Singapore erotettiin Malesian liittovaltiosta vuonna 1965.

Labuanin saari irrotettiin Sabahin osavaltiosta ja siitä tehtiin liittovaltion territorio vuonna 1984. Saaresta tehtiin erikoistalousalue, johon Malesian hallitus pyrki luomaan verovapaan pankki- ja investointikeskuksen ennen vuoden 

Vuonna 1984 Sabahin osavaltio luovutti Labuanin liittovaltion hallinnan alaisuuteen, jolloin Labuanista tehtiin liittovaltion territorio. Labuanista tehtiin erikoistalousalue, josta Malesia pyrki luomaan verovapaan pankki- ja investointikeskuksen ennen vuoden 1997 Aasian talouskriisiä.

Territorioista uusin on Putrajaya, jonka alueen Malesian liittovaltio osti Selangorin osavaltiolta vuonna 1995 ja territorio siitä tehtiin vuonna 2001. Putrajayasta on muodostettu Malesian uusi hallinnollinen keskus, jonne on siirretty monia maan hallituksen toimipisteitä.

Hajanaisesti sijaitsevien territorioiden keskuuteen on pyritty luomaan yhtenäisyyttä ja ne saivat yhteisen lipun ja hymnin vuonna 2006.

## Lähteet
Cartoon Rockers

**Cartoon Rockers** oli alkuvuodesta 1984 loppuvuoteen 1985 toiminut helsinkiläinen punk rock -yhtye. Yhtye on enemmän popvaikutteista verrattuna aikalaisiinsa punkyhtyeisiin. Sen perustivat hajonneen post-punk-yhtye Silmien rumpali Antti Reini, Mopojen laulaja Teijo Hintikka, Mickey, Marc La Ray ja Widowsista erotettu Kelloggs Bollocks.

Yhtye soitti ensimmäisen lämppärikeikkansa toukokuussa 1984. Kuukautta myöhemmin mainostettiin "uuden superyhtyeen” esiintymistä Zombie Clubilla näin: ”Yhtyeen jäsenet tekivät itsestään legendoja jo 70-luvun punkvuosina ja tavoittelevat nyt rockvaltikkaansa takaisin uusin asein.” Poko Recordsin Epe Helenius piti yhtyeen Ramones-vaikutteisesta musiikista, mikä johti levytyssopimuksen solmimiseen. Yhtyeen single *Prostitute* julkaistiin lokakuussa 1984 Eppu Normaalin Pantse Syrjän tuottamana. Yhtye neuvotteli levytyssopimuksesta myös EMI-levy-yhtiön kanssa, mutta Antti Reini jätti Cartoon Rockersin. Kesällä 1985 Reinin paikan rumpalina korvasi Peppermint. Suunniteltua levytyssopimusta ei tullut, ja Yhdysvaltain kiertue jäi väliin. Peppermint jätti yhtyeen ja tilalle tuli uusi rumpali, joka ei vaikuttanut yhtyeessä kauan, sillä yhtye hajosi loppuvuodesta 1985. Hajoamisen jälkeen laulaja Teijo Hintikka perusti Usher Boys -nimisen yhtyeen. Kelloggs Bollocks perusti Hangman Juryn, mutta kuoli hämärissä olosuhteissa vuonna 1993. Hänestä löytyi vain kolera-altaassa kellunut, ilmeisesti vesialuksen potkurin irtileikkaama jalka.

## Lähteet
La Pagode

**La Pagode** on Pariisin 7. arrondissementtissa sijaitseva elokuvateatteri. Teatterissa on kaksi salia ja ohjelmisto koostuu ranskalaisista ja ulkomaisista laatuelokuvista. La Pagoden erikoisuus on japanilainen puutarha, jossa voi odotella näytöksen alkamista.

## Historia
Läheisen Le Bon Marché -tavaratalon omistaja François-Émile Morin rakennutti paviljongin vaimolleen lahjaksi vuonna 1896. Vuonna 1931 se muutettiin elokuvateatteriksi. 

## Lähteet

 

## Aiheesta muualla
* Kotisivut
Antigone (Anouilh)

**Antigone** on ranskalaisen näytelmäkirjailija Jean Anouilh’n kirjoittama tragedianäytelmä vuodelta 1944. Sen on suomentanut Eino Kalima vuonna 1947. Se pohjautuu antiikin Kreikan Antigone-taruun Theban kuninkaan Oidipuksen ja tämän äidin Iokasten tytärestä, sekä Sofokleen sen pohjalta tekemään näytelmään.

Anouilh kirjoitti näytelmän Ranskan natsimiehityksen aikana 1943, minkä sanotaan heijastuvan Antigonen ja kuningas Kreonin vastakkainasetteluun. Kreonin kieltoa ja kuolemanrangaistusta uhmaten Antigone haluaa haudata kapinallisena tuomitun ja kukistetun veljensä Polyneikeen. Näytelmä seuraa varsin tarkoin Sofokleen näytelmän juonta, mutta siitä poiketen Anouilh’n Kreon yrittää suojella Antigonea. Tämän ehdottomuus kuitenkin estää sen. Kreonin joustava suhde lakiin tulkittiin sodan aikana Vichyn hallituksen puolusteluksi, kun taas Antigonen hahmossa nähtiin oikeutus vastarintaliikkeelle.

Näytelmä kuuluu Anouilh’n esitetyimpiin teoksiin.

## Lähteet

## Aiheesta muualla
Sant’Eustachio

**Sant’Eustachio** on Rooman kahdeksas rione, jota ympäröivät lännessä Parione ja Ponte, pohjoisessa Campo Marzio, idässä Colonna ja Pigna sekä etelässä Sant’Angelo ja Regola. Sen koko on noin 17 hehtaaria, väkiluku 2&nbsp;100 ja väestötiheys 12&nbsp;600 asukasta neliökilometrillä (2013).

Pitkän ja kapean muotonsa ja keskeisen sijaintinsa vuoksi Sant’Eustachio ulottuu monille Rooman historiallisista alueista. Se tunnetaan Sant’Ivo alla Sapienzan barokkikirkosta ja Pyhälle Eustachiukselle pyhitetystä Sant’Eustachiosta sekä Margareeta Parmalaisen Rooman asuntona toimineesta Palazzo Madamasta, jossa Italian senaatti nykyään kokoontuu. Kaupunginosaan kuuluvat myös Piazza della Rotondan aukion pohjoisosa ja sinne pystytetty egyptiläinen obeliski 13. vuosisadalta ennen ajanlaskun alkua; aukion eteläosa ja siellä sijaitseva Pantheon ovat sen sijaan Pignan puolella.

## Rajat
Sant’Eustachion rajat suhteessa naapurikaupunginosiin ovat seuraavat:
* Parione: Via dei Chiavari → Corso del Rinascimento → Piazza delle Cinque Lune
* Ponte: Via di Sant’Agostino → Piazza di Sant’Agostino → Via dei Pianellari
* Campo Marzio: Via dei Portoghesi → Via della Stelletta → Piazza di Campo Marzio
* Colonna: Via della Maddalena → Via del Pantheon
* Pigna: Piazza della Rotonda → Via della Rotonda → Piazza di Santa Chiara → Via di Torre Argentina → Largo Arenula
* Sant’Angelo: Largo Arenula → Via Arenula
* Regola: Piazza Benedetto Cairoli → Via dei Giubbonari


File:' Sguardo Oculto '.jpg|Sant’Ivo alla Sapienza
File:Palazzo Madama (Roma).jpg|Palazzo Madama
File:Sant'Andrea della Valle (Rome) - Façade.jpg|Sant Andrea della Valle


## Lähteet

## Aiheesta muualla
Lennart von Wendt

**Lennart Olof von Wendt** (10. toukokuuta 1947 – 2. kesäkuuta 2009) oli suomalainen lastenneurologian professori.

## Elämä

Hän opiskeli lääketiedettä Oulun yliopistossa ja valmistui lääkäriksi 1974. Von Wendt aloitti lääkärin- ja tutkijan uransa niin ikään Oulussa ja erikoistui lastentauteihin. Hän väitteli tohtoriksi vuonna 1980 aiheenaan perinnöllinen aineenvaihduntasairaus, nonketoottinen hyperglysinemia. Von Wendt keskittyi tutkimuksessaan varhain lastenneurologiaan ja lasten kuntoutukseen ja siirtyi 1980-luvun puolessavälissä Göteborgiin, missä hän toimi ylilääkärinä ja apulaisprofessorina. Vuonna 1989 von Wendt palasi Suomeen Lastenlinnan ylilääkäriksi. Myöhemmällä urallaan hän keskittyi etenkin autismin kirjon sairauksiin ja perusti Suomeen muun muassa autismiin erikoistuneen lääkärikeskuksen.

## Tunnustukset
*Johannes Snellmann -väitöskirjapalkinto (1982)
*Arvo ja Lea Ylppö Säätiön 150 000 markan tutkimusraha (1995)

## Lähteet
Springer Undergraduate Mathematics Series

**Springer Undergraduate Mathematics Series** on Springer-kustantamon kirjasarja, joka on tarkoitettu matematiikan opiskeluun korkeakouluissa. Kirjat on kirjoitettu perustutkinto-opiskelijoita. Sarjassa on panostettu moderniin lähestymistapaan ja runsaisaisiin seikkaperäisiin esimerkkeihin. Yhden kirjan laajuus on yhden-kahden lukukauden kurssi, mutta ne soveltuvat myös itseopiskeluun. 

Sarjassa on ilmestynyt 67 julkaisua. 

Sarjan editoijat ovat Chaplain, M.A.J., Erdmann, K., MacIntyre, A., Süli, E., Tehranchi, M.R. ja Toland, J.F.

## Sarjassa julkaistut kirjat

Sarjassa on julkaistu alla luetellut kirjat (luettelossa ei ole saman kirjan eri painoksia). Kirjat ovat ilmestymisjärjestyksessä uusimmasta alkaen.
*Mathematical Writing
*Multivariate Calculus and Geometry
*Ordinary Differential Equations
*Algebraic Number Theory
*From Real to Complex Analysis
*An Introduction to Laplace Transforms and Fourier Series
*Basic Linear Algebra
*Measure, Integral and Probability
*Further Linear Algebra
*Elementary Differential Geometry
*Understanding Markov Chains
*Probability Models
*Measure, Integral and Probability
*Topologies and Uniformities
*Hyperbolic Geometry
*Linear Functional Analysis
*Introductory Mathematics: Applications and Methods
*Fields, Flows and Waves
*Complex Analysis
*Essential Mathematical Biology
*Information and Coding Theory
*Sets, Logic and Categories
*Introduction to Ring Theory
*Elements of Abstract Analysis

*Matrix Groups

*Special Relativity
*Real Analysis

*A First Course in Discrete Mathematics

*Symmetries

*Topics in Group Theory
*Elementary Number Theory
*Numerical Methods for Partial Differential Equations
*Analytic Methods for Partial Differential Equations
*Elements of Logic via Numbers and Sets
*Groups, Rings and Fields
*Geometry

*Introductory Mathematics: Algebra and Analysis
*Basic Stochastic Processes
*An Introduction to Laplace Transforms and Fourier Series
*Vector Calculus
*Derivative Pricing in Discrete Time
*Complex Analysis and Differential Equations
*Finitely Generated Abelian Groups and Similarity of Matrices over a Field
*Affine Maps, Euclidean Motions and Quadrics
*An Introduction to Enumeration
*Worlds Out of Nothing
*Numerical Methods for Ordinary Differential Equations
*Mathematics for Finance
*Regression
*Mathematica®: A Problem-Centered Approach
*Elementary Differential Geometry
*Introduction to Analytical Dynamics
*Codes: An Introduction to Information Communication and Cryptography
*Sturm-Liouville Theory and its Applications
*Fields and Galois Theory
*Game Theory
*General Relativity
*Metric Spaces
*Introduction to Lie Algebras
*Applied Geometry for Computer Graphics and CAD
*Essential Topology
*Calculus of One Variable

## Lähteet
Regola

**Regola** on Rooman seitsemäs rione, jota ympäröivät luoteessa Ponte, pohjoisessa Parione ja Sant’Eustachio, idässä Sant’Angelo sekä etelässä ja lounaassa Tiberjoki. Sen koko on noin 32 hehtaaria, väkiluku 3&nbsp;400 ja väestötiheys 10&nbsp;700 asukasta neliökilometrillä (2013). Kaupunginosa tunnetaan renessanssiarkkitehtuurista, erityisesti Piazza Farnesen aukiosta sekä Palazzo Farnesen ja Palazzo Spadan palatseista.

## Rajat
Regolan rajat suhteessa naapurikaupunginosiin ovat seuraavat:
* Ponte: Tiberjoki → Vicolo della Scimia → Via delle Carceri → Via dei Banchi Vecchi
* Parione: Via dei Banchi Vecchi → Via del Pellegrino → Via dei Cappellari → Piazza Campo de’ Fiori → Via dei Giubbonari
* Sant’Eustachio: Via dei Giubbonari →  Piazza Benedetto Cairoli
* Sant’Angelo: Via Santa Maria del Pianto → Piazza delle Cinque Scole → Tiberjoki


File:Piazza Farnese Rome.jpg|Piazza Farnese
File:Palazzo Farnese in Rome.jpg|Palazzo Farnese
File:Ponte Sisto Roma HDR 2013 03.jpg|Ponte Sisto

## Lähteet

## Aiheesta muualla